Årsmelding fra kveldsgruppa i rallylydighet 2021

På initiativ fra undertegnede ble Facebook gruppen «Rallylydighetstrening Kongsberg» opprettet 3.september 2021 for å lufte interessen for å samles å trene rallylydighet. Det var flere interesserte og det ble tatt kontakt med styret i Kongsberg hundeklubb.

Det ble tildelt treningstid mandager kl 18-20, og første trening var mandag 18. oktober. Gruppen har hatt trening hver mandag med et forholdsvis godt oppmøte, det har vært alt fra 3-10 stk på trening.

Facebook gruppen har endret navn til Rallylydighetstrening ved Kongsberg hundeklubb og gruppen har pr. dags dato 46 medlemmer.

Det er ikke fastsatt noen ledergruppe for denne gruppen enda. Undertegnede anser det som naturlig at de som trener rallylydighet dag og/eller kveld er en del av en og samme gruppe, og at de som er aktive i disse gruppene blir enige om en ledergruppe.

Kjersti Schanke

Kongsberg 11.02.2022